《三学山夜看圣灯》
宋代·徐氏

虔祷游灵境，元妃夙志同。玉香焚静夜，银烛炫辽空。

泉漱云根焚，钟敲桧杪风。印金标圣迹，飞石显神功。

满望天涯极，平临日脚红。猿来斋石上，僧集讲筵中。

顿作超三界，浑疑证六通。愿成修偃化，社稷保延洪。

作者简介：（?—1170）宋人。刘愚妻。在家时，不从母意嫁富者，而归刘愚，居破屋中，专事机杼。尝怒夫怀白金归，及知为束修所得，乃已。